Niemand met onvoldoende sig in een oog mag 'n vragmotor bestuur nie! | GeselsVersekering
Ek is gebore met gloukoom in my regteroog. Ek het ongeveer 25 jaar gelede my swaar voertuiglisensie (EC) bekom. In 2004 kon ek nie my Openbare Bestuurspermit (PDP) bekom nie, as gevolg van my oog en die Verkeersdepartement skrap toe my lisensie.
Ek bestuur sedertdien sonder 'n lisensie, maar kan nie die waarde van my vragmotor benut nie. Ek hernu wel jaarliks die vragmotor en sleepwa se lisensie.
Ek het my vragmotor nodig vir die volgende:
vervoer van vee tussen plase
om voer te gaan haal (openbare transport sien nie kans nie, a.g.v. sleg paaie)
om skeerders te gaan haal
om arbeiders te vervoer
om stene te vervoer vir die uitbou van damme
Net terloops, my neef het 'n swaar voertuig lisensie en hy is gebore met net 1 arm. Dit laat my voel dat hulle teen my diskrimineer.
Ek het al alles probeer, het al selfs met Agri SA en Afriforum ook gekorrespondeer.
Kan julle my dalk help?
Ongelukkig laat die wetgewing geensins toe dat iemand met onvoldoende sig in een oog 'n trok mag bestuur nie. Daar is nie eers voorsiening vir 'n vrystelling onder omstandighede nie.
Indien 'n persoon nie voldoende sig in beide oë het nie mag hy nie 'n lisensie groter as 'n EB bestuur nie.
Die wetgewing laat nie eers die Minister toe om iemand in die geval vry te stel nie.
Category: Verkeersboetes, Voertuig, Voertuig, Vrae Tags : Niemand met onvoldoende sig in een oog mag 'n vragmotor bestuur nie!